বাংলা আর ইংলিশ মিলে হল বেংলিশ। মোবাইলে যে ভাষায় আমরা আকছার টেক্স্ট করি। এই ভাষা বেশ চালু। আর সেই চালু বেংলিশেই সহজপাঠ থেকে আবোলতাবোল বের হচ্ছে বইমেলায়।
 নিজস্ব প্রতিবেদন: বাংলা আর ইংলিশ মিলে হল বেংলিশ। মোবাইলে যে ভাষায় আমরা আকছার টেক্স্ট করি। এই ভাষা বেশ চালু। আর সেই চালু বেংলিশেই সহজপাঠ থেকে আবোলতাবোল বের হচ্ছে বইমেলায়। মিত্র ঘোষের বেংলিশ বই । বেংলিশ মানে  ইংরেজি বর্ণে  বাংলা । যেমন আমরা এস এম এসে বা হোয়াট অ্যাপে টপাটপ লিখি। যেমন ধরুন লিখবেন সুকুমার রায়ের কুমড়ো পটাশ । বেংলিশে আবোল তাবোল , সহজপাঠ ,বর্ণপরিচয় আরও বেশকিছু ঝকঝকে বই।বিজ্ঞাপনী সংস্থার প্রবাসী প্রবীণকর্মীর মাথায় আসে এই প্ল্যান। তারপর প্রকাশনার পুরনো সংস্থা মিত্র ঘোষের সঙ্গে যোগাযোগ। কেউ কেউ প্রশ্ন তুলছেন । বাংলাবই পড়ার অভ্যেস কি আদৌ বাড়বে এতে? মিত্র ঘোষের প্রবীণ প্রকাশক ভানুবাবু স্বাগত জানিয়েছেন । তাঁর হাতেই  বাংলার নামী লেখকদের বইয়ের প্রথম প্রকাশ। বদলে যাওয়া সময়ের ভাষাতেই সেই শৈশবের বইপড়াফিরে আসার আশায় বেংলিশের বই আনছেন বইমেলায়।